पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर । गर्मी की छुट्टियां शुरू होते ही सभी युवा कहीं न कहीं घूमने निकल जाते हैं, लेकिन कुछ ऐसे युवा भी हैं, जो इसके विपरीत इन दिनों सभी काम छोड़कर खुद को देश की रक्षा के लिए तैयार कर रहे हैं। इनका मकसद एनसीसी का सी-सर्टिफिकेट प्राप्त कर देश की सेवा करना है।
खास बात यह है कि एनसीसी की ये महिला कैडेट्स 45 डिग्री तापमान में भी पूरे जज्बे के साथ ट्रेनिंग में जुटी हुई हैं। कैंप कमांडेंट बीआर हुड्डा ने बताया कि रणजीत एवेन्यू स्थित गुरु हरिकृष्ण स्कूल में चल रहे कैंप में 407 कैडेट्स भाग ले रहे हैं, जिनमें से 101 महिला कैडेट्स हैं। ये अमृतसर के अलावा गुरदासपुर, तरनतारन और पठानकोट से यहां पहुंचे हैं।
एनसीसी कैंप का हिस्सा बनी युवतियों का कहना है कि उनका पहला मकसद आर्मी ज्वाइन करना है। कैडेट सरबजीत कौर ने बताया कि सबसे पहले उसने यहां डिसिप्लिन सीखा है। यहां आकर उसके सोचने का नजरिया काफी बदला है। राजविंदर कौर ने बताया कि यहां उसने सेल्फ डिफेंस सीखा, जो उसके लिए बड़ी बात है। सविता ने कहा कि उनके पिता ने उसे एनसीसी ज्वाइन करने को कहा था, लेकिन अब वह आर्मी ज्वाइन करना चाहती है।
सी-सर्टिफिकेट से आर्मी में डायरेक्टर एंट्री
हुड्डा ने बताया कि एनसीसी सर्टिफिकेट्स का प्रयोग कैडेट करियर बनाने के लिए कर सकते हैं। सी-सर्टिफिकेट लेने वाले कैडेट्स आर्मी में अधिकारी लैवल पर बिना लिखित परीक्षा दिए सीधा ग्रुप डिस्कशन और इंटरव्यू के लिए चुने जाते हैं। इसके अलावा यूनिवर्सिटीज भी उन्हें एडमिशन के समय रिलेक्सेशन देती हैं। यही नहीं प्राइवेट कंपनियां भी कैडेट्स को पहल देती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva zho_Hant eng_Latn